[{"text_idx": "#000000", "text": "Just praegu, aastavahetusel, on suurepa\u0308rane hetk na\u0308ha, kuidas pingviinid oma pesadel istuvad, kuidas munadest kooruvad pingviinilapsukesed, kuidas vanemad udusulis lapsi toidavad ja oma jalgade vahel soojendavad."}, {"text_idx": "#000002", "text": "Antarktikas on miljoneid pingviine. Poolsaarel, kus meie liigume, vo\u0303ib neist reeglina na\u0308ha kolme sorti: eesel-, adeelia- ja valjaspingviine."}, {"text_idx": "#000003", "text": "Suured keiserpingviinid elavad mandril. U\u0308leja\u0308a\u0308nud 13 liiki pingviine paiknevad po\u0303hja pool."}, {"text_idx": "#000004", "text": "Pingviine on siin ko\u0303ikjal, nad ujuvad ja hu\u0308ppavad laeva ko\u0303rval rannikumeres, istuvad suurtes kolooniates pesadel, tatsavad koloonia ja toidulaua \u2013 mere \u2013 vahel."}, {"text_idx": "#000005", "text": "Pingviinid on lennuvo\u0303imetud merelinnud. Kuna nad ei lenda, vo\u0303ivad nad rahus rasva koguda ja nende ko\u0303nnak meenutab ta\u0308htsust ta\u0308is riigiisade kangejalgset ning -selgset liikumist (vrd pingviinide paraad). Ujudes ja lumes hullates on pingviinid aga a\u0308a\u0308rmiselt du\u0308naamilised, kiired ning plastilised."}, {"text_idx": "#000012", "text": "Reisijutud maalt ja merelt (407)"}]